PMIndiaData/PMIndiaSum huggingface dataset:
இந்தியாவுக்கும் கிரீஸ் நாட்டிற்கும் இடையே விமான சேவைகளுக்கான ஒப்பந்தத்துக்கு மத்திய அமைச்சரவை ஒப்புதல்

இந்தியாவுக்கும் கிரீஸ் நாட்டிற்க்கும் இடையே விமான சேவைகளுக்கான ஒப்பந்தத்துக்கு பிரதமர் திரு நரேந்தி மோடி தலைமையிலான மத்திய அமைச்சரவை ஒப்புதல் அளித்தது. இரு நாடுகளுக்கும் இடையே அதிகமான வர்த்தகம், முதலீடு, சுற்றுலா, பண்பாட்டுப் பரிவர்த்தனை ஆகியவற்றை அதிகரிக்கும் திறன் இந்த ஒப்பந்தத்திற்கு உள்ளது. மேலும் சிவில் விமானப் போக்குவரத்து துறையில் ஏற்பட்டு மேம்பாடுகளுக்கு ஏற்றவாறு இந்த ஒப்பந்தம் அமைந்துள்ளது. இரு நாடுகளைச் சேர்ந்த விமான நிறுவனங்களுக்கு வர்த்தக வாய்ப்புக்கைளை வழங்கும் அதே சமயம் கூடுதலான தடையற்ற விமான போக்குவரத்து இணைப்புக்கு உகந்த சூழ்நிலையை இது அமைத்து தரும். விமானப் போக்குவரத்தில் கூடுதல் பாதுகாப்பினை உறுதி செய்யவும் இது வழி வகை செய்யும். இந்த விமானச் சேவைகள் உடன்பாட்டின் முக்கிய அம்சங்கள் வருமாறு இரண்டு நாடுகளும் ஒன்று அல்லது அதற்கு மேற்பட்ட விமான நிறுவனங்களை இந்த சேவைகளுக்கு பயன்படுத்திக் கொள்ளலாம். நியமிக்கப்பட்ட விமான நிறுவனங்கள் விமான சேவைகளை மேம்படுத்தவும் விற்பனை செய்யவும் இந்த நாடுகளின் பகுதிகளில் அலுவலகங்களை அமைத்து செயல்பட உரிமை பெறும். நியமிக்கப்பட்ட விமான நிறுவனங்கள் குறிப்பிட்ட விமானப் பாதைகளில் நியாயமான சம வாய்ப்பு அடிப்படையில் ஒப்புக் கொண்ட சேவைகளை நடத்துவதற்கு உரிமை பெறும். ஒப்பந்தம் செய்து கொண்ட தரப்புகளின் நியமிக்கப்பட்ட விமான நிறுவனம் அதே தரப்பைச் சார்ந்த அல்லது அடுத்த தரப்பைச் சார்ந்த நியமிக்கப்பட்ட விமான நிறுவனங்களுடன் ஒத்துழைப்பு மற்றும் விற்பனை ஏற்பாடுகளை செய்து கொள்ளலாம். மூன்றாவது நாடுகளிலும் இத்தகைய ஏற்பாடுகளை அவை செய்து கொள்ளலாம். வழித்தடங்கள் பட்டியலின் படி இந்திய விமான நிறுவனங்கள் ஏதென்ஸ், தெசாலோனிகி, ஹிராகிலியான் மற்றும் பின்னர் குறிப்பிடப்படும் மூன்று இடங்கள் ஆகியவற்றுக்கு இந்தியாவிலிருந்து விமான சேவைகளை நடத்தலாம். அதே போல ஹெல்லெனிக் குடியரசான கிரீசிலிருந்து இந்தியாவின் புதுதில்லி, மும்பை, பெங்களூரு, கொல்கத்தா, ஐதராபாத், சென்னை ஆகிய பெரு நகரங்களுக்கு நேரடி விமானப் போக்குவரத்துச் சேவையை ஏற்படுத்திக் கொள்ளலாம். வழித்தடங்களின் இடையில் எந்த இடமும், சென்றடையும் இடத்துக்கு அப்பால் உள்ள எந்த இடமும் இந்தியா மற்றும் கிரீஸ் நாடுகளின் நியமிக்கப்பட்ட விமான நிறுவனங்களின் சேவையின் கீழ் கொண்டுவரப்படலாம். தற்போதைய நிலையில் இந்தியாவுக்கும் கிரீசுக்கும் இடையே எவ்வித விமான சேவை ஒப்பந்தமும் இல்லை. இரு நாடுகளின் குழுக்களும் புதுதில்லியில் 2016 செப்டம்பர் 6,7 தேதிகளில் சந்தித்து விமான சேவைகள் ஒப்பந்தத்துக்கான வாசகங்களை இறுதி செய்தன. இந்த ஒப்பந்தம் சர்வதேச சிவில் விமானப் போக்குவரத்து அமைப்புகள் ஏற்றுக் கொண்டுள்ள அடிப்படையிலேயே அமைந்துள்ளது. அதே சமயம் சிவில் விமானப் போக்குவரத்து துறையிள் நவீன மேம்பாடுகளையும் கருத்தில் கொண்டு ஒப்பந்தம் அமைக்கப்பட்டுள்ளது. இரு நாடுகளிடையே விமானப் போக்குவரத்து தொடர்பை மேம்படுத்துவதை நோக்கமாக கொண்டது இந்த ஒப்பந்தம்.
மிசோரம், அருணாச்சல பிரதேச மாநில தினம் – பிரதமர் வாழ்த்து

மிசோரம், அருணாச்சல பிரதேசத்தின் மாநில தினத்தை முன்னிட்டு அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “மிசோரம் மாநில தினத்தை முன்னிட்டு அம்மாநிலத்தில் உள்ள எனது சகோதர சகோதிரிகளுக்கு எனது வாழ்த்துக்களை தெரிவித்துகொள்கிறேன். வரும் ஆண்டுகளில் முன்னேற்ற பாதையில் இந்த மாநிலம் புதிய உயரத்தை எட்டட்டும். அருணாச்சல பிரதேச மக்களுக்கு எனது மாநில தின வாழ்த்துக்கள். அருணாச்சல பிரதேசம் அதன் அழகுக்கும் அன்பான மக்களுக்கும் புகழ்பெற்ற இடம். இந்த மாநிலத்தின் வளர்ச்சிக்குத் தேவையான அனைத்து உதவிகளையும் செய்து கொடுக்க நான் உறுதி கொண்டுள்ளேன்” என்று பிரதமர் தனது டுவிட்டரில் எழுதியுள்ளார்.
வாரணாசியில் நிதி உள்ளடக்க திட்டங்கள் – பிரதமர் துவக்கி வைத்தார்

• ரிக்ஷாக்களையும், மின்-ரிக்ஷாக்களையும் வழங்கினார் • பயனாளிகளுக்கு வங்கிக் கணக்கு, ரூபே அட்டைகள் • பயனாளிகளுடன் பிரதமர் உரையாடினார் வாரணாசியில் பிரதமர் திரு நரேந்திர மோடி முக்கிய நிதி உள்ளடக்க திட்டங்களை இன்று துவக்கி வைத்தார். மொத்தமாக 101 மின் ரிக்க்ஷாகளும் 501 ரிக்க்ஷாகளும் மற்றும் தள்ளு வண்டிகளும் இத்திட்டத்தின் கீழ் விநியோகம் செய்யப்பட்டது. பிரதமர் மக்கள் நிதி திட்டத்தின் கீழ் பயனாளிகளுக்கு வங்கி கணக்குகளும் ரூபே அட்டைகளும் வழங்கப்படும். மின் ரிக்க்ஷாக்களில் மின்னணு இயந்தரங்களான ஜி.பி.ஆர்.ஸ் மற்றும் புகைப்படக் கருவிகள் பொருத்தப்பட்டு இருக்கும். சிட்பி, ஐ.டி.பி.ஐ வங்கி, யூகோ வங்கி மற்றும் அமெரிக்கன் இந்திய நிறுவனம் போன்ற நிதி நிறுவனங்களுடன் இந்த்த் திட்டம் ஒருங்கிணைக்கப்பட்டுள்ளது. இந்த அமைப்புகளின் மூத்த அதிகாரிகள் நிகழ்ச்சியில் கலந்துக் கொண்டனர். வாரணாசி மக்களின் வாழ்க்கையில் பெரும் மாற்றத்தை கொண்டுவரும் ஆரம்பத்தின் குறியீடாக இத்திட்டம் விளங்கும் என்று பிரதமர் தெரிவித்தார். வறுமை ஒழிப்பு குறித்து பல்வேறு விஷயங்கள் கூறப்பட்டிருந்தாலும் அதற்கான முயற்சிகள் பல ஆண்டு காலமாக தேவைக்கேற்ற முடிவுகளை தரவில்லை. வறுமையை ஒழிக்க இம்முயற்சியின் வேகத்தை அதிகரித்து பயன்பெற வேண்டும். வருங்கால சந்ததியினரின் வாழ்க்கைத் தரத்தை உயர்த்த ஏழைகள் கடினமாக உழைக்க தயாராக உள்ளனர் என்று பிரதமர் கூறினார். இதையொட்டி ஏழைகள் தன்நிறைவு பெறும் வகையில் மத்திய அரசு திறன் மேம்பாட்டிற்கு முக்கியத்துவம் அளித்து வருகிறது என்றும் பிரதமர் தெரிவித்தார். ரிக்க்ஷாகள் மற்றும் தள்ளு வண்டி பெற்ற பயனாளிகளுடன் பிரதமர் உரையாடினார். குழந்தைகளுக்கு சிறந்த கல்வி, தள்ளுவண்டி உதவியால் அதிக விற்பனை செய்து வருமானம் ஈட்டுவது போன்ற பல்வேறு கனவுகளை அவர் அங்கு கூடியிருந்த மக்களிடம் பகிர்ந்து கொண்டார். ரக்க்ஷா பந்தன் பண்டிகையை முன்னிட்டு வாரணாசியில் இருந்து அதிக அளவில் தான் பெற்ற ராக்கி கயிறுகள் பற்றிக் குறிப்பிட்ட பிரதமர், வாரணாசியில் உள்ள தாய்மார்களையும் சகோதரிகளையும் அவர்களின் ஆசீர்வாதங்களுக்காகவும் வாழ்த்துகளுக்காகவும் நன்றி தெரிவித்துக் கொண்டார். •••••
ஜூன் 16, 17 ஆகிய தேதிகளில் தர்மசாலாவில் நடைபெறவுள்ள முதலாவது தேசிய தலைமைச் செயலாளர்கள் மாநாட்டுக்கு பிரதமர் தலைமை வகிக்கிறார்

இமாச்சலப் பிரதேசத்தின் தர்மசாலா பிசிஏ மைதானத்தில் வரும் 16. 17 ஆகிய தேதிகளில் பிரதமர் திரு. நரேந்திர மோதி தலைமையில் முதலாவது தேசிய தலைமைச் செயலாளர்கள் மாநாடு நடைபெறவுள்ளது. மத்திய மாநில அரசுகளுக்கு இடையிலான கூட்டாண்மையை மேலும் வலுப்படுத்துவதை நோக்கமாகக் கொண்ட முக்கிய நடவடிக்கையாக மாநாடு நடைபெறும். 15 முதல் 17 ஆம் தேதி வரை நடைபெறவுள்ள தேசிய தலைமைச் செயலாளர்கள் மாநாட்டில், மத்திய அரசு அனைத்து மாநிலங்கள் / யூனியன் பிரதேசங்களின் பிரதிநிதிகள் மற்றும் நிபுணர்கள் உட்பட 200-க்கும் மேற்பட்டோர் கலந்து கொள்வார்கள். மூன்று நாட்கள் நடைபெறும் இந்த மாநாட்டில் மாநிலங்களின் ஒத்துழைப்புடன் மேற்கொள்ளப்படும் அதிவேக நீடித்த பொருளாதார வளர்ச்சி குறித்து கவனம் செலுத்தப்படும். இந்தியா ஒரே குழு என்ற உணர்வுடன் நடைபெறும் மாநாடு, நீடித்த உயர் வளர்ச்சி, வேலைகள் உருவாக்கம், கல்வி, எளிதாக வாழுதல், வேளாண்மையில் தற்சார்பு ஆகியவற்றுக்கான ஒருங்கிணைந்த நடவடிக்கைக்கான தளத்தை உருவாக்கும். பொதுவான வளர்ச்சியை செயல்படுத்துதல், மக்களின் விருப்பங்களை நிறைவேற்ற ஒருங்கிணைந்த நடவடிக்கைக்கான திட்டம் ஆகியவற்றை இந்த மாநாடு மதிப்பீடு செய்யும். இந்த மாநாட்டுக்கான கருத்துப்படிவு மற்றும் நிகழ்ச்சிநிரல், கடந்த 6 மாதங்களாக 100 தடவைகளுக்குமேல் கூடி விவாதிக்கப்பட்டு முடிவு செய்யப்பட்டுள்ளது. மாநாட்டில் 3 கருப்பொருட்கள் குறித்து விரிவான விவாதம் நடத்த அடையாளம் காணப்பட்டுள்ளன. (i) தேசிய கல்விக் கொள்கையை நடைமுறைப்படுத்துவது; (ii) நகர்ப்புற நிர்வாகம், (iii) பயிர் மாற்றம் மற்றும் எண்ணெய் வித்துக்கள், பருப்பு வகை மற்றும் இதர வேளாண் பொருட்களில் தன்னிறைவை அடைதல். தேசிய கல்விக் கொள்கையின்கீழ், பள்ளி மற்றும் உயர்கல்வி குறித்து விரிவாக விவாதிக்கப்படும். ஒவ்வொரு தலைப்பின்கீழும், மாநிலங்கள் / யூனியன் பிரதேசங்களில் கடைபிடிக்கப்படும் சிறப்பான நடைமுறைகள் பரஸ்பரம் தெரிந்துகொள்வதற்காக விளக்கப்படும். முன்னேற விரும்பும் மாவட்டங்கள் குறித்த அமர்வு, இதுவரை எட்டப்பட்ட சாதனைகள், குறிப்பிட்ட மாவட்டங்களின் இளம் ஆட்சியர்கள் வழங்கிய தரவு அடிப்படையிலான நிர்வாகம் உள்ளிட்ட வெற்றிகரமான ஆய்வுகளுடன் விவாதிக்கும். 2047-க்கான ‘விடுதலையின் அமிர்தப் பெருவிழா’ வழிகாட்டுதல் திட்டம் குறித்த சிறப்பு அமர்வும் நடைபெறும். எளிதாக வர்த்தகம் புரிதல், திட்டங்களின் முழுமையான பலன்களை கடைசி மைல் வரையிலும் கொண்டு செல்வதை உறுதி செய்தல், பிரதமரின் விரைவு சக்தி மூலம் இந்தியாவின் உள்கட்டமைப்பை மாற்றியமைத்தல், ஒருங்கிணைந்த அரசு ஆன்லைன் பயிற்சியான கர்மயோகி இயக்கத்தை நடைமுறைப்படுத்துதல் ஆகிய நான்கு கூடுதல் கருப்பொருள்கள் குறித்தும் விவாதிக்கப்படும். மாநாட்டில் விவாதிக்கப்பட்ட பொருட்கள் குறித்து, உயர்மட்ட அளவில் விரிவான கருத்தொற்றுமையுடன் செயல்திட்டத்தை இறுதி செய்ய, மாநாட்டின் தொடர்ச்சியாக நடைபெறும், அனைத்து மாநில, யூனியன் பிரதேச முதலமைச்சர்கள், நிர்வாகிகள் கலந்துகொள்ளும் நித்தி ஆயோக்கின் நிர்வாகக் குழு கூட்டத்தில் விவாதிக்கப்பட்டு முடிவெடுக்கப்படும்.
சுபாஷ் சந்திரபோஸ் எழுதிய தி ஸி பேக்டர் புத்தகம் – பிரதமர் வெளியிட்டார்

திரு. சுபாஷ் சந்திரபோஸ் எழுதிய தி ஸி பேக்டர் புத்தகத்தை பிரதமர் திரு. நரேந்திர மோடி இன்று வெளியிட்டார். இந்நிகழ்ச்சியில் பேசிய பிரதமர் திரு. சுபாஷ் சந்திரபோஸ் சமூகத்தின் நலிந்த பிரிவு மக்களுக்காக எப்போதுமே கவனம் செலுத்திவந்தார் என்று கூறினார். திரு. சுபாஷ் சந்திரபோசுடன் அவர் கொண்ட கலந்துரையாடல்களை பிரதமர் நினைவு கூறினார். ••••••
2020-21-ல் தேசிய சுகாதார இயக்கத்தின் கீழ் ஏற்பட்டுள்ள முன்னேற்றம் குறித்து மத்திய அமைச்சரவைக்கு தகவல் தெரிவிக்கப்பட்டது

தட்டம்மை, பொன்னுக்கு வீங்கி, ருபெல்லா (எம்எம்ஆர்), குழந்தை இறப்பு விகிதம் (ஐஎம்ஆர்), 5வயதுக்கு உட்பட்ட குழந்தை பிறப்பு விகிதம் (யூ5எம்ஆர்), மொத்த கருத்தரிப்பு விகிதம் (டிஎஃப்ஆர்) ஆகியவற்றில் அதிகரித்து வரும் வீழ்ச்சி உட்பட 2020-21- நிதியாண்டில் தேசிய சுகாதார இயக்கத்தின் கீழ் ஏற்பட்டுள்ள முன்னேற்றம் குறித்து மத்திய அமைச்சரவைக்கு தகவல் தெரிவிக்கப்பட்டது. காசநோய், மலேரியா, டெங்கு, தொழுநோய், மஞ்சள் காமாலை போன்ற பல்வேறு நோய்கள் குறித்த திட்டங்களில் ஏற்பட்டுள்ள முன்னேற்றம் குறித்தும் எடுத்துரைக்கப்பட்டது. இவற்றுக்கு ஏற்பட்டுள்ள செலவுத்தொகை: ரூ.27,989.00 கோடி (மத்திய அரசின் பங்கு) பயனாளிகள்: சமூகத்தில் நலிவடைந்த பிரிவினர் மீது தனிகவனம் செலுத்துவதுடன் பொதுசுகாதார நிலையங்களுக்கு வருகின்ற அனைத்து மக்களுக்கும் சேவை செய்வதாக தேசிய சுகாதார இயக்கம் அமலாக்கப்படுகிறது. 2025-க்கான இலக்குகள்: 113-ல் இருந்து 90 ஆக எம்எம்ஆர் குறைப்பு 32-ல் இருந்து 23 ஆக ஐஎம்ஆர் குறைப்பு 36-ல் இருந்து 23 ஆக யூ5எம்ஆர் குறைப்பு 2.1 என்ற அளவிற்கு டிஎஃப்ஆர் நீடிக்க செய்வது காசநோயை 2025-க்குள் நாட்டில் இருந்து முற்றிலுமாக ஒழித்தல் பின்னணி தகவல்: 2005-ல் தொடங்கப்பட்ட தேசிய ஊரக சுகாதார இயக்கம் பின்னர் 2017 ஏப்ரல் 1 முதல் தேசிய சுகாதார இயக்கமாக மாற்றப்பட்டு, தொடர்ந்து செயல்படுத்தப்படுகிறது. இந்த இயக்கத்தை 01.04.2021 முதல் 31.03.2026 வரை அல்லது அடுத்த ஆய்வுக்காலம் வரை (இவற்றில் எது முந்தையதோ அதுவரை) நடத்துவதற்கான ஒப்புதலை மத்திய நிதி அமைச்சகத்தின் செலவினத்துறை ஒப்புதல் அளித்தது. மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1862937
எய்ம்ஸ் மருத்துவமனையில் அனுமதிக்கப்பட்டுள்ள முன்னாள் பிரதமர் வாஜ்பாயை பிரதமர் மோடி சந்தித்தார்

முன்னாள் பிரதமர் திரு. அடல் பிகாரி வாஜ்பாயை பிரதமர் திரு. நரேந்திர மோடி இன்று புதுதில்லியில் உள்ள அகில இந்திய மருத்துவ அறிவியல் கழக மருத்துவமனையில் (எய்ம்ஸ்) சந்தித்தார். திரு. வாஜ்பாயின் குடும்பத்தினருடன் பிரதமர் திரு. நரேந்திர மோடி உரையாடினார். மேலும் அவர், திரு. வாஜ்பாயின் உடல்நலன் குறித்து மருத்துவர்களிடம் விசாரித்தார். திரு. நரேந்திர மோடி எய்ம்ஸ் மருத்துவமனையில் சுமார் 50 நிமிடங்கள் இருந்தார்.
அசாம், ஒடிசா  மாநிலங்களுக்கு பிரதமர் பயணம்:  விசாக பட்டினத்தில் சர்வதேச கடற்படை கப்பலணி திறனாய்வில் பிரதமர் மோடி பங்கேற்கிறார்

பிரதமர் திரு நரேந்திர மோடி அசாம், ஆந்திர பிரதேசம் மற்றும் ஒடிசா ஆகிய மாநிலங்களில் 2016 பிப்ரவரி 5 முதல் 7 – ம் தேதி வரை 3 நாட்கள் பயணம் மேற்கொள்கிறார். அசாம் மாநிலம் திப்ரூகருக்கு பிப்ரவரி 5-ந் தேதி சென்றடையும் பிரதமர் லெபட்கட்டா என்ற இடத்தில் பிரம்மபுத்திரா கிராக்கர் மற்றும் பாலிமர் லிமிடட் என்ற நிறுவனத்தை துவக்கி வைக்கிறார். இந்த நிறுவனம் மொத்த வடகிழக்கு மண்டலத்திலும் முதலாவது பெட்ரோலிய வேதிப்பொருள் உற்பத்தித் திட்டமாகும். இதே நிகழ்ச்சியின் ஒரு பகுதியாக நுமாலிகர் சுத்திகரிப்பு நிறுவனத்தில் உள்நாட்டுத் தொழில் நுட்பத்தைப் பயன்படுத்தி நாட்டிலேயே அதிக அளவிலான மெழுகு உற்பத்தி செய்யும் பிரிவினை நாட்டுக்கு அர்ப்பணித்து வைக்கிறார். திப்ரூகருக்கு அருகே மோரன் என்ற இடத்தில் தேயிலைத் தொழிலாளர்களிடையே உரையாற்றுகிறார். சிப்சாகரில் ஸ்ரீமந்தா சங்கரதேவா சங்கத்தின் 85 – வது ஆண்டு மாநாட்டில் பிரதமர் உரையாற்ற உள்ளார். குவஹாத்தியில் 12 வது தெற்காசிய விளையாட்டுக்களைப் பிரதமர் தொடங்கி வைக்கிறார். ஆப்கானிஸ்தான், வங்காளதேசம், பூட்டான், இந்தியா, மாலத்தீவுகள் நேபாளம், பாகிஸ்தான், இலங்கை ஆகிய 8 நாடுகள் இந்த விளையாட்டுப் போட்டிகளில் பங்கேற்கின்றன. பிப்ரவரி 6 ந் தேதி பிரதமர் விசாகப்பட்டினத்தில் சர்வதேச கடற்படை கப்பலணி திறனாய்வு நிகழ்ச்சியில் பங்கேற்கிறார். அங்கு கடல் வாணிபம் சார்ந்த கண்காட்சி ஒன்றையும் பிரதமர் பார்வையிடுகிறார். பிரதமர் பிப்ரவரி 20 ந் தேதி புவனேஸ்வர் சென்றடைகிறார். அங்கு தேசிய அறிவியல் கல்வி மற்றும் ஆராய்ச்சி நிறுவனத்தை நாட்டுக்கு அர்ப்பணித்து வைக்கிறார். திரு நரேந்திர மோடி பூரி நகரில் உள்ள ஜகன்நாதர் ஆலயத்திற்கு செல்கிறார். பாரதீப்பில் உள்ள அதிநவீன இந்தியன் ஆயில் நிறுவன எண்ணை சுத்திகரிப்பு நிலையத்தை பிரதமர் நாட்டுக்கு அர்ப்பணித்து வைக்கிறார். பாரதீப் எண்ணை சுத்திகரிப்பு ஆலையின் மொத்த உற்பத்தித் திறன் ஆண்டுக்கு 15 மில்லியன் மெட்ரிக் டன்னாக இருக்கும். இந்த சுத்திகரிப்பு ஆலையில் உள்ள இண்ட்மேக்ஸ் எனப்படும் இண்டேன் எரிவாயுவை அதிகபட்சமாக்கும் பிரிவு உள்நாட்டு தொழில்நுட்பத்தைப் பயன்படுத்தி உயர் தரம் உள்ள எல்.பி.ஜி. வாயுவை உற்பத்தி செய்வதற்கென அமைக்கப்பட்டது. இந்த சுத்திகரிப்பு ஆலை கிழக்கு இந்தியாவில் ஹைட்ரோகார்பன் துறையில் புதிய தொழில்மயமாக்கலில் புதிய அலையை கட்டவிழ்த்து விட்டு பொருளாதார மேம்பாட்டை ஊக்குவிக்கும். இந்த சுத்திகரிப்பு ஆலையின் பிரதான கட்டுப்பாட்டு அறையையும் இண்ட்மேக்ஸ் பிரிவையும் பிரதமர் பார்வையிடுவார். பிப்ரவரி 7 ந் தேதி பிற்பகல் பிரதமர் விசாகப்பட்டினம் செல்கிறார். அங்கு சர்வதேச கடற்படை கப்பலணி திறனாய்வின் போது நடைபெறும் போர் ஒத்திகை செயல் விளக்கத்தையும் சர்வதேச அணிவகுப்பபையும் பிரதமர் பார்வையிடுவார். பிரதமர் இந்த நிகழ்ச்சியில் உரையாற்றுவார்.
இந்தியாவுக்கும் ஈரானுக்கும் இடையே இருதரப்பு புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.

இந்தியாவின் பங்குகள் மற்றும் பரிவர்த்தனை வாரியத்துக்கும் ஈரானின் பங்குகள் பரிவர்த்தனை அமைப்புக்கும் இடையே இருதரப்பு புரிந்துணர்வு ஒப்பந்jத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இதன் மூலம் பங்குச் சந்தைகள் தொடர்பான விசயங்களில் பரஸ்பர ஒத்துழைப்பு ஏற்பட வழிசெய்யப்ப்ட்டுள்ளது. இந்த இரு நாடுகளின் கட்டுப்பாட்டு அமைப்புகளுக்கிடையே பொருளாதார இணைப்பு மற்றும் ஒத்துழைப்பு மேலும் மேம்படும். மேலும் இருநாடுகளிலும் பங்குச்சந்தைகளை திறம்பட மேம்படுத்துவதற்கு உரிய சூழ்நிலைகளை உருவாக்குவதும் இந்த ஒப்பந்தத்தின் நோக்கமாகும். இருநாடுகளுக்கும் இடையே தகவல் பரிமாற்ற கட்டமைப்பை வலுப்படுத்தவும் இது உதவும். இந்தியாவின் செபி ஈரானின் எஸ்.இ.ஓ ஆகியவற்றுக்கிடையே வெளிநாட்டு பரஸ்பர ஒத்துழைப்பு கட்டுப்பாட்டு நடவடிக்கைகளுக்கு இந்த ஒப்பந்தம் மதிப்பு கூட்டும் என எதிர்பார்க்கப்படுகிறது. இந்தியாவின் செபி ஈரானின் எஸ்.இ.ஓ ஆகியவற்றுக்கிடையே தகவல் பரிமாற்ற கட்டமைப்பை வலுப்படுத்தவும் இந்த புரிந்துணர்வு ஒப்பந்தம் பங்களிக்கும்.
புதுதில்லியில் நடைபெற்ற புத்த ஜெயந்தி கொண்டாட்டங்களில் பங்கேற்றார் பிரதமர்

புத்த ஜெயந்தியையொட்டி, புதுதில்லியில் உள்ள இந்திரா காந்தி உள்விளையாட்டு அரங்கில் நடைபெற்ற கொண்டாட்டங்களில் பிரதமர் திரு.நரேந்திர மோடி கலந்துகொண்டார். இந்த நிகழ்ச்சியில், சங்க தானம் படைத்து (Sangh Dana) பிரதமர் பிரார்த்தனை செய்தார். மேலும், சாரனாத்தில் உள்ள திபெத்திய உயர்நிலைக் கல்விக்கான மத்திய கல்வி நிறுவனம் மற்றும் புத்தகயாவில் உள்ள அனைத்து இந்திய புத்த பிக்குகள் சங்கம் ஆகியவற்றை கவுரவிக்கும் வகையில், வைசாக் பாராட்டு பத்திரங்களை பிரதமர் வழங்கினார். அங்கு கூடியிருந்தவர்கள் மத்தியில் உரையாற்றிய பிரதமர், தனிப்பட்ட பாரம்பரியத்தை கொண்ட நாடாக இந்தியா இருப்பதாக தெரிவித்தார். இங்கு மிதமிஞ்சிய சிந்தனைகள், மனிதசமூகத்துக்கு எப்போதும் பயனளிப்பதாக அவர் தெரிவித்தார். புத்தரின் போதனைகள், பல்வேறு நாடுகளையும் வடிவமைத்துள்ளதாக அவர் கூறினார். இந்தியா எப்போதுமே சண்டையிடும் நாடாக இருந்ததில்லை என்று அவர் குறிப்பிட்டார். புத்தர் அளித்துள்ள 8 வழிமுறைகளை குறிப்பிட்ட பிரதமர், இந்த வழிமுறைகளை பின்பற்றுவதன் மூலம், நாம் தற்போது எதிர்கொண்டுவரும் பிரச்சினைகளை எதிர்கொள்ள முடியும் என்று தெரிவித்தார். அன்பு மற்றும் இரக்கம் குறித்து புத்தர் அளித்த செய்தி, இன்று உலகத்துக்கு மிகப்பெரும் அளவில் பயனளிப்பதாக பிரதமர் கூறினார். எனவே, புத்தரை நம்பும் அனைவரும், இந்த பொது நலனுக்காக தங்களது பலத்தை ஒன்றிணைக்க வேண்டும் என்று அவர் வலியுறுத்தினார். புத்தர் காட்டிய வழியில் மக்களுக்கு சேவையாற்றும் வகையில், அரசு பணியாற்றி வருவதாக திரு. நரேந்திர மோடி தெரிவித்தார். மேலும் அவர், புத்தருடன் தொடர்புடைய பாரம்பரியம் உள்ளிட்ட இந்திய கலாச்சார பாரம்பரியத்தை பாதுகாக்க வேண்டும் என்ற விரிவான இலக்குடன் மத்திய அரசு பணியாற்றி வருவதாகவும் கூறினார். புத்த வளாகங்களுக்காக ரூ. 360 கோடி ஒதுக்கீடு செய்யப்பட்டுள்ளதாக பிரதமர் தெரிவித்தார். நாடு சுதந்திரமடைந்து 75 ஆண்டுகள் நிறைவைக் கொண்டாடும் 2022-ம் ஆண்டில் புதிய இந்தியாவை படைப்பதற்கு தங்களது பங்களிப்பை வழங்க வேண்டும் என்று பொதுமக்களை அவர் அறிவுறுத்தினார். அந்த நாளில் நிறைவேற்றுவதற்கான இலக்குகளை ஒவ்வொருவரும் அடையாளம் காண வேண்டும் என்று பிரதமர் திரு. நரேந்திர மோடி கேட்டுக் கொண்டார்.
மும்பையில் ஏராளமான வளர்ச்சித் திட்டங்களுக்கு பிரதமர் அடிக்கல் நாட்டினார்

மும்பையில் ஏராளமான வளர்ச்சித் திட்டங்களுக்கு பிரதமர் திரு. நரேந்திர மோடி இன்று அடிக்கல் நாட்டினார். மெட்ரோ லைன்கள், மும்பை டிரான்ஸ்- துறைமுக இணைப்பு, மும்பை நகர்ப்புற போக்குவரத்துத் திட்டம் பகுதி -III, இரண்டு பறக்கும் சாலைகள் உள்ளிட்ட திட்டங்கள் இவற்றில் அடங்கும்.
மாநில தினத்தை முன்னிட்டு மேகாலயா மக்களுக்கு பிரதமர் வாழ்த்து

மாநில தினத்தை முன்னிட்டு மேகாலயா மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். “மேகாலயா மாநில மக்கள் காட்டி வரும் பாசத்தை நான் எப்போதும் எண்ணி மகிழ்வதுண்டு. இந்த மாநிலத்தின் இயற்கை அழகு மனம் கவருவதாகும். மேகாலயா மக்களின் நல்வாழ்விற்கும், ஆரோக்கியமான வாழ்க்கைக்கும் நான் இறைவனை பிரார்த்திக்கிறேன்.” என்று பிரதமர் குறிப்பிட்டுள்ளார்
பாரபங்கியில் உள்ள பூர்வாஞ்சல் விரைவுச் சாலையில் நேரிட்ட விபத்தில் இறந்தவர்களுக்கு பிரதமர் இரங்கல் தெரிவித்தார்

பாரபங்கியிலுள்ள பூர்வாஞ்சல் விரைவுச் சாலையில் உயிரிழந்தவர்களுக்கு பிரதமர் திரு.நரேந்திர மோடி இரங்கல் தெரிவித்துள்ளார். காயமடைந்தவர்கள் விரைவில் குணமடைய பிரார்த்தனை செய்வதாக தெரிவித்துள்ள அவர், உள்ளாட்சி நிர்வாகம் அனைத்து உதவிகளையும் செய்து வருகிறது என்று கூறினார். பிரதமர் அலுவலக ட்விட்டர் பதிவில் தெரிவித்துள்ளதாவது, பாரபங்கியில் பூர்வாஞ்சல் விரைவுச் சாலையில் நடந்த சாலை விபத்து மிகவும் வருத்தமளிக்கிறது. இதில், தங்களின் அன்புக்கு உரியவர்களை இழந்தவர்களுக்கு எனது இரங்கலை தெரிவித்து கொள்கிறேன். காயமடைந்த அனைவரும் விரைவில் குணமடைய பிரார்த்தனை செய்கிறேன். மாநில அரசின் மேற்பார்வையில் உள்ளாட்சி நிர்வாகம் அனைத்து உதவிகளையும் செய்து வருகிறது. பிரதமர்
மணிப்பூர் மாநிலம் நானி மாவட்டத்தில் நேரிட்ட பேருந்து விபத்தில் நேரிட்ட உயிரிழப்பிற்கு பிரதமர் இரங்கல்

மணிப்பூர் மாநிலம் நானி மாவட்டத்தில் நேரிட்ட பேருந்து விபத்தில் உயிரிழந்தவர்களின் குடும்பத்தினருக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். விபத்தில் உயிரிழந்தவர்களின் குடும்பத்தினருக்கு தலா ரூ. 2 லட்சமும், காயமடைந்தவர்களுக்கு தலா ரூ. 50,000மும் பிரதமரின் தேசிய நிவாரண நிதியிலிருந்து வழங்கப்படும் என்றும் பிரதமர் அறிவித்துள்ளார். பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது: “மணிப்பூர் மாநிலம் நானி மாவட்டத்தில் நேரிட்ட பேருந்து விபத்தில் உயிரிழந்தவர்களைக் குறித்து மிகவும் வேதனை அடைந்தேன். உயிரிழந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய விரும்புகிறேன். பாதிக்கப்பட்டவர்களுக்குத் தேவையான அனைத்து உதவிகளையும் மணிப்பூர் அரசு செய்து வருகிறது” என்று பிரதமர் குறிப்பிட்டுள்ளார்
கிரேட்டர் நொய்டாவில் பிரதமர் நாளை  பல வளர்ச்சித் திட்டங்களைத் தொடங்கி வைக்கிறார்.

பிரதமர் திரு நரேந்திர மோடி உத்தரப்பிரதேசத்தில் உள்ள கிரேட்டர் நொய்டாவுக்கு நாளை 09.03.2019, பயணம் மேற்கொள்கிறார். இங்குள்ள பண்டிட் தீன்தயாள் உபாத்யாயா தொல்பொருள் கல்விக்கழகத்தில் பல்வேறு வளர்ச்சித் திட்டங்களை அவர் தொடங்கி வைப்பார். பண்டிட் தீன்தயாள் உபாத்யாயா தொல்பொருள் கல்விக்கழகம் தொடங்கப்படுவதைக் குறிக்கும் வகையில் கல்வெட்டை அவர் திறந்து வைப்பார். இந்த வளாகத்தில் பண்டிட் தீன்தயாள் உபாத்யாயா உருவச்சிலையை அவர் திறந்து வைப்பார். மெட்ரோ திட்டத்தில் நொய்டா சிட்டி செண்ட்ர் – நொய்டா மின்னணு நகர் பிரிவைப் பிரதமர் தொடங்கிவைப்பார். இந்தப் பிரிவு நொய்டாவில் வாழ்வோருக்கு வசதியான விரைவான போக்குவரத்தை அளிக்கும். மேலும், சாலைகளில் நெரிசலைக் குறைத்து சுற்றுச்சூழலுக்கு உகந்த போக்குவரத்தாக அமையும். தில்லி மெட்ரோவின் விரிவாக்கமாக 6.6 கி.மீ. தூரத்திற்கான இந்தப் பிரிவு இருக்கும். இரண்டு அனல் மின் நிலையங்களுக்கும் பிரதமர் அடிக்கல் நாட்ட உள்ளார். உத்தரப்பிரதேசத்தின் புலந்த்ஷஹார் மாவட்டத்தின் குர்ஜாவில் 1,320 மெகாவாட் சூப்பர் அனல் மின் திட்டம் இவற்றில் ஒன்றாகும். பீகார் மாநிலம் பக்சாரில் 1320 மெகாவாட் அனல் மின் நிலையம் இரண்டாவது திட்டமாகும். இதற்கு காணொலிக் காட்சி மூலம் அவர் அடிக்கல் நாட்டுவார். பின்னர் அங்கு திரண்டிருப்போரிடையே பிரதமர் உரையாற்றுவார்.
மகாவீர் ஜெயந்தியை முன்னிட்டு மக்களுக்கு பிரதமர் வாழ்த்து

மகாவீர் ஜெயந்தியை முன்னிட்டு, பிரதமர் திரு.நரேந்திரமோடி, மக்கள் அனைவருக்கும் தமது வாழ்த்துக்களைத் தெரிவித்துள்ளார். பகவான் மகாவீரரின் போதனைகள், குறிப்பாக, அமைதி, கருணை மற்றும் சகோதரத்துவம் போன்றவற்றை திரு.மோடி நினைவுகூர்ந்துள்ளார். பிரதமர் வெளியிட்டுள்ள ட்விட்டர் பதிவில்; “மகாவீர் ஜெயந்தியை முன்னிட்டு வாழ்த்துக்கள். பகவான் மாகவீரரின் போதனைகள் மற்றும் அவர் வலியுறுத்திய ஜீவ காருண்யம் போன்றவை, கருணைமிக்க சமுதாயத்தை உருவாக்க உதவும். பகவான் மகாவீரரின் ஆசிகள், நமது சமுதாயத்தில் அமைதி மற்றும் சகோதரத்துவம் தழைத்தோங்கச் செய்யட்டும்“ என்று தெரிவித்துள்ளார்.
ராஜாஜி பிறந்தநாள் – பிரதமர் மரியாதை

ராஜாஜி என்று அழைக்கப்படும் சக்கரவர்த்தி ராஜகோபாலாச்சாரி அவர்கள் பிறந்தநாளை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தினார். “இந்தியாவிற்கு திரு. சி ராஜகோபாலாச்சாரியின் பங்களிப்பு மிகவும் வரலாற்று முக்கியத்துவம் வாய்ந்தது. சுதந்திர போராட்ட வீரர் மற்றும் ஆழ்ந்த சிந்தனையாளரின் பிறந்தநாளன்று அவருக்கு நான் தலை வணங்குகிறேன்” என்று பிரதமர் கூறியுள்ளார்.
பல் மருத்துவர்கள் திருத்த மசோதா 2017ஐ தாக்கல் செய்ய மத்திய அமைச்சரவை ஒப்புதல்

பல் மருத்துவர்கள் திருத்த மசோதா 2017 ஐ நாடாளுமன்றத்தில் தாக்கல் செய்ய பிரதமர் திரு. நசேந்திச மோடி தலைமையிலான மத்திய அமைச்சரவை ஒப்புதல் அளித்துள்ளது. 1948-ஆம் ஆண்டு பல் மருத்துவ சட்டத்தை (1948-ன் 16 வது) சட்டம் இயற்றும் துறை மாற்ற விரும்பினால் அத்தகைய மாற்றங்களையும் இணைத்துக்கொண்டு இந்த மசோதா தாக்கல் செய்யப்படும். 1948-ம் ஆண்டு பல் மருத்துவர்கள் சட்டத்தின் பிரிவுகளில் சில மாற்றங்கள் தொடர்பான திருத்தம் செய்யப்படும் பிரிவுகள் வருமாறு: 1. பிரிவு 3 எஃப் ஷரத்தில் இந்திய பல் மருத்துவ கவுன்சில் உறுப்பினர்கள் மற்றும் 2. இந்த சட்டத்தின் 21 வது பிரிவு பி ஷரத்து மற்றும் 23 வது பிரிவு பி ஷரத்து ஆகியவற்றில் மாநில மற்றும் இணை மாநில பல் மருத்துவ கவுன்சிலின் உறுப்பினர்கள் பின்னணி: தற்போது உள்ள சட்டத்தின்படி இந்திய பல் மருத்துவ கவுன்சிலில் பிரிவு பி – யில் பதிவு செய்த பல் மருத்துவர்கள் பிரதிநிதித்துவம் இருக்க வேண்டுமென்பது அவசியமாகிறது. அதேபோல மாநில, இணை மாநில, பல் மருத்துவ கவுன்சிலில் முறையே 4, 2 உறுப்பினர்கள் தெரிவு செய்யப்பட வேண்டும். ஆனால், இந்த நிபந்தனை தற்போது பொறுத்தமற்றதாகிவிட்டது. இவர்களது பிரதிநிதித்துவம் குறித்த பிரிவுகள் மீண்டும் மீண்டும் இடம் பெறுவதை குறைப்பதற்காக மத்திய அரசு இந்த பிரிவுகளை நீக்க முடிவு செய்துள்ளது. இதனை அடுத்து இவர்களது பிரதிநிதித்துவம் கட்டயாப்படுத்தப்படவில்லை.
தேசிய அனல் மின் கழகம், என் டி பி சி-யின் கட்டுமானத்தில் உள்ள திட்டங்களிலிருந்து அது அமையும் மாநிலங்களுக்கு கூடுதல் மின்சாரத்தை வழங்கும் திட்டத்திற்கு மத்திய அமைச்சரவை ஒப்புதல்

என் டி சி பி-யின் தெலங்கானா சூப்பர் அனல் மின் திட்டத்தின் உற்பத்தியில் 85 சதவீதத்தை தெலங்கானா அரசுக்கு ஒதுக்கவும், என் டி பி சி-யின் துணை நிறுவனமான பத்ரட்டு வித்யூத் உத்படம் நிகம் நிறுவனத்தின் பத்ரட்டு அனல் மின் நிலையத்தின் உற்பத்தியில் 85 சதவீதத்தை ஜார்க்கண்ட் மாநில அரசுக்கு ஒதுக்கவும் வகை செய்யும் மத்திய மின்சக்தி அமைச்சகத்தின் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. விவரங்கள்: இந்த இரண்டு திட்டங்களும் இரண்டு கட்டங்களாக அமைக்கப்பட உள்ளன. ஆந்திரப்பிரதேச மறு சீரமைப்புச் சட்டம் 2014-ன்படி அனல்மின் கழகம் உருவாக்கப்பட உள்ள தெலங்கானா மாநிலத்தில் 4000 மெகா வாட் மின் திட்டத்தை இச்சட்டத்தின் 13-வது பட்டியலில் குறிப்பிட்டுள்ளபடி அமைக்க வேண்டியது கட்டாயமாக்கப்பட்டுள்ளது. பத்ரட்டு அனல்மின் நிலையத்தின் (பி டி பி எஸ்) நான்காயிரம் மெகாவாட் விரிவாக்கத் திட்டத்திலிருந்து கிடைக்கும் மின்சாரத்தில் 85 சதவீதத்தை ஜார்க்கண்ட் மாநிலத்திற்கு ஒதுக்க வேண்டியது ஜார்க்கண்ட் மாநிலத்திற்கும் என் டி பி சி-க்கும் இடையே ஏற்பட்ட கூட்டுத்தொழில் முயற்சி ஒப்பந்தத்தின்படி முக்கியமான நிபந்தனையாகும். தற்போது இந்த இரண்டு திட்டங்களின் முதல் கட்டம் உருவாக்கப்பட்டு வருகிறது. தாக்கம்: தெலங்கானா மாநிலத்திற்கு தெலங்கானா சூப்பர் மின்சார திட்டத்திலிருந்து உயர்ந்த அளவு மின்சாரத்தை ஒதுக்குவதால் ஆந்திரப்பிரதேச மறு சீரமைப்பு திட்டத்தின் 13-வது பட்டியலில் கண்டுள்ள தேவையான நடவடிக்கைகளை எடுப்பதை மத்திய அரசு உறுதி செய்கிறது. இதன் மூலம் புதிய மாநிலத்தின் மேம்பாடு மற்றும் நிலையான வளர்ச்சி உறுதி செய்யப்படுகிறது. அதே போல பி டி பி எஸ்-லிருந்து ஜார்க்கண்ட் மாநிலத்திற்கு கூடுதல் மின்சாரத்தை ஒதுக்குவதால் அம்மாநிலத்தின் மின்சார நிலை மேம்பாடு அடையும். அதே சமயம் மத்திய அரசின் இயக்கமான அனைவருக்கும் மின்சாரம் என்ற குறிக்கோளை அடையவும் இது வகை செய்கிறது.